b'\n_START_ARTICLE_\nTehni\xc5\xa1ka univerza v M\xc3\xbcnchnu\n_START_SECTION_\nZgodovina\n_START_PARAGRAPH_\nLeta 1868 je kralj Ludvik II. Bavarski ustanovil Politehni\xc4\x8dno \xc5\xa1olo v M\xc3\xbcnchnu (Polytechnische Schule M\xc3\xbcnchen); leta 1877 je pridobila naziv Tehni\xc5\xa1ke univerze._NEWLINE_\xc5\xa0ele leta 1901 je univerza pridobila pravico za izdajo doktoratov, naslednjo leto pa je bil sprejel odlok, da morajo predavatelji potrditi volitve rektorja. Leta 1930 se je univerzi priklju\xc4\x8dil Kolegij za agrokulturo in pivovarni\xc5\xa1tvo v Weihenstephnu. Univerza je status javnega \xc5\xa1olskega zavoda pridobila leta 1957; naslednje leto je bil univerzi priklju\xc4\x8den Raziskovalni reaktor v M\xc3\xbcnchnu (FRM). Leta 1970 je bila univerza preimenovana v sedanji naziv - Tehni\xc5\xa1ka univerza v M\xc3\xbcnchnu (Technische Universit\xc3\xa4t M\xc3\xbcnchen)._NEWLINE_Leta 2000 so ustanovili Wissenschaftszentrum Weihenstephan f\xc3\xbcr Ern\xc3\xa4hrung, Landnutzung und Umwelt der Technischen Universit\xc3\xa4t M\xc3\xbcnchen, dve leti pozneje (2002) \xc5\xa1e Nem\xc5\xa1ki in\xc5\xa1titut znanosti in tehnologije v Singapurju in leta 2004 Forschungsneutronenquelle Heinz Maier-Leibnitz (FRM II).'